สุราเป็นเหตุ ผญบ.สุรินทร์ใช้ลูกซอง 5 นัดยิงเมีย ก่อนยิงตัวตายตาม
ผู้ใหญ่บ้านที่ อ.สังขะ จ.สุรินทร์ นั่งดื่มสุรากับเมียหน้าบ้าน เมาแล้วทะเลาะกัน แต่ชาวบ้านไม่สงสัยอะไรเพราะเป็นเรื่องปกติ จนมีเสียงปืนดังขึ้น 2 นัด ไปดู พบใช้ปืนลูกซอง 5 นัดยิงเมีย ก่อนจ่ออกตัวเองตายตาม  ,เวลา 11.23 น. วันที่ 12 พ.ค. พ.ต.ต.พรั่งไพบูลย์ โนนคู่เขตโขง สารวัตรสอบสวน สภ.ดม อ.สังขะ จ.สุรินทร์ รับแจ้งเหตุจากศูนย์วิทยุฯ มีผู้ถูกยิงเสียชีวิต 2 ศพ ที่บ้านผู้ใหญ่บ้านชำเบง บ้านเลขที่ 171 บ.ชำเบง ต.เทพรักษา อ.สังขะ,ที่เกิดเหตุเป็นบ้าน 2 ชั้น ครึ่งปูนครึ่งไม้ ปลูกอยู่ชายหมู่บ้าน ตรงข้ามโรงเรียนบ้านชำเบง ที่พื้นดินข้างบันไดบ้าน พบศพนางแนะ บรรณการ อายุ 45 ปี เจ้าของบ้าน มีบาดแผลถูกยิงด้วยปืนลูกซอง 1 นัด กระสุนเข้าที่เบ้าตาซ้าย นอนหงายเสียชีวิต ห่างออกมาเล็กน้อยพบศพ นายชุมพล บรรณการ อายุ 52 ปี สามีนางแนะ และเป็นผู้ใหญ่บ้านชำเบง นอนหงายเสียชีวิต จากบาดแผลที่ถูกยิงด้วยปืนลูกซอง 1 นัด ที่หน้าอกซ้าย ทั้งสองศพเลือดไหลนองพื้นดิน บนพื้นด้านขวามือนายชุมพล พบปืนลูกซองยาวขนาด 5 นัดตกอยู่ กระสุนถูกยิงไป 2 นัด และพบปลอกกระสุนปืนลูกซองในที่เกิดเหตุ 2 ปลอก กับขวดเหล้าที่ถูกดื่มไปแล้ววางอยู่ 3-4 ขวด,พ.ต.อ.นิติพงศ์ ติวาช์ยวิรัตน์ ผกก.สภ.ดม เผยว่า จากการสอบสวนเบื้องต้นทราบว่า นายชุมพล เป็นผู้ก่อเหตุใช้ปืนลูกซองยาวยิงนางแนะ ภรรยาเสียชีวิต แล้วใช้ปืนกระบอกเดียวกันยิงตัวเองตายตาม ซึ่งทั้งคู่มักมีปากเสียงทะเลาะกันบ่อยครั้งจากปัญหาครอบครัว ก่อนที่ผัวจะยิงเมีย ทั้งคู่ดื่มสุราด้วยกันที่หน้าบ้าน ระหว่างนั้นก็ทะเลาะกันเสียงดังลั่น ซึ่งเพื่อนบ้านไม่ได้สงสัยอะไร เพราะเป็นเรื่องปกติของผัวเมียคู่นี้ จนได้ยิงเสียงปืนดัง 2 นัด จึงวิ่งมาดูพบทั้งคู่เสียชีวิตแล้ว,หลังพลิกศพ เจ้าหน้าที่ได้นำศพมาชันสูตรที่ รพ.สังขะ อย่างละเอียดอีกครั้ง ซึ่งสาเหตุมาจากดื่มสุราแล้วมีปากเสียงกันจนขาดสติจึงใช้ปืนก่อเหตุ.
ผู้ใหญ่บ้านที่ อ.สังขะ จ.สุรินทร์นั่งดื่มสุรากับเมียหน้าบ้าน เมาแล้วทะเลาะกัน แต่ชาวบ้านไม่สงสัยอะไรเพราะเป็นเรื่องปกติ จนมีเสียงปืนดังขึ้น2นัด ไปดู พบใช้ปืนลูกซอง5นัดยิงเมีย ก่อนจ่ออกตัวเอง
ยิงเมียยิงตัวตาย,ผู้ใหญ่บ้านยิงตัวตาย,ผู้ใหญ่บ้านยิงเมีย,ข่าวทั่วไป